Marius Lulea, vicepreședinte AUR: 
“România trăiește pe datorie și în 
2024!" 

Acest lucru este confirmat de împrumutul uriaş pe care Guvernul 
Ciolacu l-a contractat de pe pieţele financiare în valoare de 4 
miliarde de euro - 2 miliarde de euro prin vânzarea de titluri 
obişnuite pe 7 ani şi alte 2 miliarde de euro prin vânzarea de 
obligaţiuni verzi pe 12 ani. 


Ne împrumutăm pe bandă rulantă la unele din cele mai mari 
dobânzi şi pentru ce? Pentru că Guvernul, în loc să facă reforme 
care să contribuie la reducerea deficitului bugetar, alege să 
meargă pe calea împrumuturilor exagerate, care împovărează 
România pentru generaţii. 


Aşa cum au demonstrat de-a lungul celor aproape trei ani de 
guvernare, coaliția PSD - PNL nu are viziune privind dezvoltarea 


economiei naţionale, marjând mai degrabă pe creşterea taxelor şi 
impozitelor pentru români şi afacerile româneşti, pe 
împrumuturile de pe pieţele bancare, concomitent cu protejarea 
companiilor multinaționale. 


România este astăzi îngenuncheată de lăcomia şi indolenţa 
politicienilor! 


Suntem în acel moment în care România nu poate rezista fără 
împrumuturi. 


Doar aşa se menţine pe linia de plutire, doar aşa poate avea 
Guvernul PSD-PNL bani pentru salarii şi pensii. 


AUR a propus de mai multe ori o serie de soluţii care pot contribui 
la reducerea cheltuielilor bugetare şi a deficitului bugetar. Acestea 
ţin, în primul rând, de reorganizarea ministerelor, de o reformă 
reală a administraţiei publice, dar mai ales de eliminarea acelor 
cheltuieli inutile, precum pensiile speciale pentru politicieni. 


Sunt paşi simpli care pot fi făcuţi, dar pe care PSD şi PNL nu vor să 
îi facă, deoarece în an electoral au nevoie de bugetul naţional 
pentru a-l putea prădui până la capăt. 

